Hei, eipäs mennä sinne.
Siitä eivät värilliset kulje.
Ulos ja takaovesta sisään.
Se on teikäläisten ovi, kyllä te sen tiedätte.
Miksi pitäisi kiertää takaovelle, -
kun oven edessä seisoo väkeä?
Eihän siitä mahdu sisään.
Ellet kierrä takaovesta, lennät ulos täältä.
Päästäkää minut. Älkää!
Parasta olla lyömättä. - Ulos!
Hei!
Hei, seis! Pysähtykää!
12 vuotta myöhemmin
Melkein.
Sheffield? - Tosi lähellä.
Siis ei Sheffield. - Teet tämän tahallasi.
Kuka? - Minä en ole tehnyt mitään.
Puhun Tardikselle. Tämä on yhdeksäs yritys.
Neljästoista. Et hallitse vehjettäsi. - Hallitsenpas, yleensä.
Joskus tällä tuntuu olevan oma tahto.
Missä nyt ollaan? - Maassa, Yhdysvalloissa.
Vuosi 1955, Montgomery, Alabama.
Jos tulkitsen oikein tätä uutta infotaulua.
1955! Voidaanko me nähdä Elvis?
Hän on New Yorkissa. Voin pirauttaa hänelle.
Onko sinulla Elviksen numero? - Lainasin hänelle kännykkääni.
Mitäs tuo on? Artron-energian jälkiä.
Mitä se on? - Saman tyyppistä energiaa, kuin millä Tardis kulkee.
Ei täällä pitäisi olla artron-energiaa.
Aiotko selvittää asian? - Pakko.
Ollaan varovaisia, historia on herkkä juttu. Pysytään yhdessä.
Ollaan 50-luvulla. Aikamatkustus on mahtavaa!
Anteeksi? Teiltä putosi tämä.
Pidä mustat näppisi erossa vaimostani! - Seis!
Perääntykää. Miten kävi, Ryan?
Yritin vain antaa hansikkaan.
Onko poika teidän? - Hän on lapsenlapseni.
Mikä? - Lapsenlapsi.
Ette ole täältä. - Emme halua riitaa.
En tiedä, miten teillä päin tehdään, -
mutta poika killuu pian köyden jatkona, -
jos koskee valkoiseen naiseen Montgomeryssa.
Onko täällä pulmia? Siirtykää pois, olkaa hyvät.
Ovatko nämä ystäviäsi? - Eivät, herra.
Olen lounastauolla. Tulin katsomaan, voinko auttaa.
Pukunne on valmis huomenna.
Pienillä muutoksilla siitä tulee hyvä.
Mennään, Lizzie.
Hullujako olette? - Se mies löi.
Ettekö lue lehtiä? Tiedättekö, miten nuoren Emmet Tillin kävi?
Olemme muualta... - Niin oli Emmetkin, lomalla pohjoisesta.
Pari sanaa valkoiselle naiselle Mississipissä, -
ja seuraavaksi hänen ruumiinsa löytyi joesta.
Kerjäätkö samaa itsellesi? - En.
Opettiko äitisi sinut huonotapaiseksi? - Ei, rouva.
Oletteko samaa seuraa? - Olemme. Kiitos, rouva...
Parks, Rosa Parks.
Eikä! - Pilailette.
Upeaa! Rosa Parks! Hienoa tavata.
Olen fani. - Anteeksi?
Siis ihailen Montgomerya. Me olemme vain käväisemässä.
Suosittelisitteko jotain täältä?
Suosittelen että lähdette hiiteen Alabamasta, -
ennen kuin hankkiudutte pahaan pulaan.
Uskomatonta, ilmielävä Rosa Parks!
Ihmeellistä ja myös ongelmallista.
Hänen ympärillään on jäännöksiä artron-energiasta. Minkä takia?
Ei...
Voimakilpiä?
Olimme Rosa Parks -luokalla alakoulussa.
Luokat 4, 5 ja 6 nimettiin tärkeiden henkilöiden mukaan.
Hän on se bussi-nainen. - Mitä hän teki?
Hän oli ensimmäinen naiskuski. - Ei, Ryan.
Mummisi saisi nyt hepulin.
Miten voit olla tietämättä, kuka Rosa Parks on?
Hän on amerikkalainen. - Hän ei antanut bussissa paikkaa valkoiselle.
Hänet pidätettiin, ja siitä alkoi Montgomeryn linja-autoboikotti.
Tai tulee alkamaan.
Tänään on keskiviikko, 30. marraskuuta 1955.
Huomenna Rosa kieltäytyy luovuttamasta paikkaa.
Siitä käynnistyi Martin Luther Kingin johtama kansalaisoikeustaistelu.
En minäkään ihan pölvästi ole. Se bussijuttu vähän sekoitti.
King on parhaillaan pastorina Montgomeryssa.
Hän ja Rosako tunsivat toisensa? - Niin.
Kuvittelenko, vai hiljenikö tämä paikka?
Ei neekereitä tänne.
Hyvä, en syökään niitä.
Eikä meksikaaneja. - Puhuuko hän minulle?
Menkää muualle syömään.
Tulkaa.
Hoidan tämän yksin. Menkää te Tardikseen turvaan.
Mitä aiot tehdä? - Etsin energiapoikkeamien lähteen.
Olemme päivän päässä merkittävästä hetkestä, en halua vaarantaa sitä.
Teidän on vaarallista olla täällä. Voitte vetäytyä turvaan.
Rosa Parks ei voi. - Eikä lähtisi.
Jos hän elää täällä koko elämänsä, pari tuntia ei tapa minua. Eihän?
Ei. - Katsotaan toistemme perään.
Sopii minulle, entä meksikaanille?
Jatka tuota, niin teen sinusta pinjatan.
Artron-lähteen keskus on kolmen kilometrin päässä.
Kai tässä poiketaan johonkin murkinalle? - Ei ehdi!
Taas sama juttu. Minun pitää syödä säännöllisesti.
Sekö sinua vain huolettaa? - Ei vain se.
Kestääkö vatsasi aikamatkustusta, Graham?
Voinko olla avuksi?
Onko jokin ongelmana?
Ei ongelmaa, ei sitten minkäänlaista.
Täällä artron-signaalit yhtyvät.
Bussivarikolla. Kaikki johtaa Rosa Parksiin.
Jep, se hieman huolettaa. Katsellaan vähän paikkoja.
En oikein tiedä tästä.
Täällä ei ole mitään. - Miksi lukita tyhjä huone?
Tämä ei taida olla tyhjä.
Tuo ei ollut äsken tuossa. - Ihan tosi?
Se oli siinä, emme vain nähneet sitä. Havaintosuodatin.
Miksi joku tekisi sen matkalaukulle?
Saako sen auki? - Oikea kysymys!
Jännittääkö ketään muuta?
Jospa siinä on pommi. - Älä pilaa fiilistä, Graham!
Ei näytä kovin 50-lukulaiselta. - Arvasinhan. Ei hyvältä näytä.
Kaupungissa on muitakin, jotka eivät tänne kuulu.
Mitä ne tavarat ovat?
Infopakkaus, monisieppain, valvontalaite.
Vähän kuluneita. - Miksi laukku on jätetty tänne?
Tämä selittää artron-signaalit.
Paha homma. Tällä ladataan...
Tänne!
Odottakaa tässä.
Meitäkö herra etsii? Olen aseeton.
Sekö estäisi minua ampumasta sinut? - Toivotaan.
Aikaheitin, karmea vehje, en voi sietää noita. - Kiitos.
Se ei ollut kehu.
Ajassa heittely vaatii paljon tehoja.
Tiedämme kumpikin, setä sinulla on virta vähissä, -
ja vara-akku on minulla.
Olet jättänyt jälkiä artron-energiasta ympäri vuotta 1955.
Mikä artron-poliisi sinä luulet olevasi?
Onko se sininen koppero kujalla Tardis?
Voi olla, mitä siitä? - Voisi olla arvokas.
Ei. Käytetty, paljon ajettu, yksi hutilus omistaja.
Voittaa se tosin pyörremanipulaattorin, -
jollainen sinulla on ranteessa.
Halpaa, ilkeää aikamatkustusta.
Mitä haluat Rosa Parksista? - Kenestä?
Nyt sinä ärsytät. - Kuten myös.
Kauanko olet ollut täällä? - Häivy Montgomerysta.
Et ole ensimmäinen, joka sanoo noin. - Jos tapaamme vielä, tapan sinut.
Älä uhkaile minua.
Juuri noin, ala laputtaa.
Mitä sinä teet? - Tulkaa.
Joko me lähdetään? - Ei todellakaan.
Vain valkoisille.
Alan kyllästyä tuohon ilmoitukseen.
Mitenkäs tämä tehdään?
Sisään, ennen kuin kukaan huomaa. - Tosi kivaa.
Viimeksi kömmin ikkunasta Danny Biswasin huoneeseen vuosia sitten.
Pisteesi romahtivat juuri. - Ai jaa.
Danny Biswas! Eihän hän ole sinun kaliiperiasi.
Heititkö vahingossa kohteliaisuuden? - Miten vain.
Miksei pysytä Tardiksessa?
Aikaheittimen haltija kyttää sitä.
En halua törmätä häneen, ennen kuin tämä on selvitetty.
Onko parempi kyhjöttää motellinrähjässä?
Selvitän tämän joutuin. - Mitä tiedämme tässä vaiheessa?
Vuonna 1955 Montgomeryssa -
Rosa Parks kieltäytyy luovuttamasta paikkaansa bussissa.
Nyt bussivarikolla kyräilee roisto aikaheittimen kanssa.
Mitä sellainen aikaheitin tekee? - Heittää läpi ajan.
Osuman saanut lentää ampujan säätämään ajankohtaan.
Tuolla tyypillä se on kaukana tulevaisuudessa.
Kamalaa. - Niin on, ja tyyppi käyttää artron-molekyyleja.
Tardis havaitsi tullessamme sen ja hänen pyörremanipulaattorinsa.
Aikooko hän tappaa Rosan tai käyttää häneen asettaan?
Hän on ollut täällä jo hyvän aikaa.
Miksei hän olisi hankkiutunut Rosasta eroon heti?
Äänimeisseli poimi hänestä muutakin, en tiedä vielä, mitä.
Mitä muistatte Rosasta kouluajoilta?
Hei, tuo on vandalismia! Joudumme maksumiehiksi!
Ei hätiä, erikoiskynä.
Lopeta! Et ole Banksy! - Vai olenko?
Rosa nousee bussiin 1. joulukuuta 1955.
Mihin aikaan päivästä?
Illalla, hän oli tulossa töistä.
Porukka kuvitteli hänen istuvan uupumuksen takia.
Missä hän oli töissä? - Olisiko ollut jossain kaupassa?
Hän sanoi sille nyrkkisankarille, että puku olisi valmis huomenna.
Aivan! Hän oli ompelija.
Tai siis on. Vaikea tottua olemaan menneisyydessä.
Vessaan. - Oletko tosissasi?
Erittäin tosissani.
Tohtori! Seinä!
Banksylla ei ole tällaisia.
Vai onko minulla?
Kas, pollari. Miten voin olla avuksi?
Sopiiko tulla sisään, rouva?
En tahdo tottua rouvitteluun.
Kultaseni, poliisimies ei innokkuuttaan ehtinyt esittäytyä.
Onko jokin hullusti, konstaapeli... - Mason, Montgomeryn poliisista.
Tarjoaisin kupposen, mutta täällä on surkea varustelu.
Brittejä? - Mistä arvasitte?
Olette aiheuttaneet levottomuutta. - Miten?
Ette satu tuntemaan kahta sekarotuista, -
neekeripoikaa ja meksikaanityttöä?
Ei tule ketään mieleen.
Neekeri on hankkiutunut rettelöihin -
kunniallisten kansalaisten kanssa.
Tiedätte varmaan, että olisi rikos piilotella täällä värillisiä.
Emme piilottele ketään, jolla ei ole oikeutta olla täällä.
Mitä te teette Montgomeryssa?
Tulimme esittelemään erästä keksintöä.
Se on puhelin.
Se soittaa musiikkia.
Siinä on myös kamera, jolla otetaan kuvia.
Sitten siinä on kalenteri, ja se lähettää postia.
Kuulostaa naurettavalta.
Mikä nimenne on?
Steve... Jobs.
Steve Jobs.
Pitääkö herra Jobs minua pilkkanaan?
Steve Jobs ei pitäisi ikinä pilkkanaan Montgomeryn poliisia.
Lähtekääkin heti, kun olette hoitaneet asianne täällä.
En lämmennyt hänelle.
Olen ihan kypsä tähän paikkaan.
Niin, mutta täällä tapahtuu kohta historiaa.
Tämä ei ole historiaa. Piileskelemme roskisten takana.
On kova työ pitää pää kylmänä.
Olisin voinut tintata sitä tyyppiä siellä kadulla.
Onneksi mummi opetti itsehillintää.
Niille ei pidä antaa tekosyytä. - Isä sanoo ihan samaa.
Ei Rosa Parks lakaissut rasismia pois tästä maailmasta.
Vai miksi poliisi pysäyttää minut useammin kuin valkoiset kaverini?
Tämä poliisi ei pysäytä. - Kiusataanko sinuakin?
Totta kai, töissä varsinkin.
Kotikäynneillä olen "paki", moskeijasta tullessa "terroristi".
Just niin. - Mutta ne tyypit eivät voita.
Voin olla poliisi, koska Rosa taisteli meidän puolestamme.
53 vuotta tästä, ja maalla on musta presidentti.
Kuka tietää, mitä on, kun 50 vuotta on taas mennyt.
Se on todellinen muutos.
Mitä? - Synnyitkö noin positiiviseksi?
Kyllä kai. Johtuu kai meksikolaisverestäni.
Yaz! Ryan!
Tarvitsemme tietoja Rosan elämästä, -
jos aiomme suojella häntä.
Kotiosoite, päivärutiinit, työpaikka, työmatka, kirkko.
Tarvitaan myös bussikuskin nimi. - Se on James Blake.
Mistä tiedät? - Mummiltasi.
Kun hän sai tietää, että olen bussikuski, -
hän varoitti olemasta samaa maata kuin se James Blaken liero.
Kysyin, kuka hän on. "Mies joka häpäisi kaikki bussikuskit."
Hänkö puhui noin heti alussa? - Niin.
Kova linja. - Sellainen hän oli.
Hänen paidassaan luki "Rosan henki."
Toivon vain, että hän olisi täällä.
Minä en. Hän aloittaisi mellakan.
No niin. Operaatio Rosa Parks.
Hän on töissä tavaratalossa.
Jos puhelinluettelo pitää kutinsa, hän asuu täällä.
Nämä bussilinjat eivät ohita Rosan kotia tai työpaikkaa.
Nämä ohittavat.
Selvitetään Rosan reitti ja kulkuaika, ja vahditaan häntä huomenna.
Kuka lähtee bussimatkalle?
Anteeksi.
Kolme linjaa kulkee Rosan kodin ja työpaikan väliä.
Tämä taitaa olla niistä suorin.
Tällä hän siis luultavimmin kulkee. Ajasta emme voi olla varmoja.
Vakoillaan häntä pitkin päivää.
Tässä sitä ollaan bussin perällä.
Hävettää. Tällaista ei pitäisi tapahtua.
Ei niin. Olen pahoillani, Ryan.
Kuski päästi minut etuovesta, mutta mihin minä voin istua?
Ei taida olla paljon pakistanilaisia täällä päin.
Tarkoittaako "värillinen" vain mustaa vuonna 55?
Istun kai sitten valkoisten paikalle, katsotaan kuinka käy.
Mennään bussilla Montgomeryssa. Hyvä meininki.
Tuolla hän on töissä. Tämä on varmaan hänen pysäkkinsä.
Odotellaan tässä, noustaan samaan bussiin ja pidetään juttutuokio.
Hei, hauska tavata taas. Rouva Parks, eikö niin? - Kyllä.
Autoitte meitä päivällä välikohtauksessa.
Muistan. Brittejä.
Teemme markkinatutkimusta linja-autoyhtiöille.
Selvitämme ihmisten matkustustapoja.
Vastatkaa kysymyksiin ja olette mukana arpajaisissa.
Kuljetteko tällä vuorolla päivittäin? - Melkein, aina tähän aikaan.
Asuinpaikkanne? - Cleveland Court, seuraava pysäkki.
Jos istutte siinä, joudumme kaikki siirtymään.
Miksi?
Jos valkoiset haluavat istumaan, -
minun on lain mukaan luovutettava paikkani.
Keskipenkit ovat mustille vain, jos valkoiset eivät tarvitse niitä.
Se ei ole oikein.
Kerro se yhtiöllesi.
Jos voitan arpajaisissanne, -
saako sillä oikeuden istua mihin tahansa tässä bussissa?
Ei. - Niin arvelinkin.
Jään tässä.
Lähden perään. Yritän saada selville jotain.
Tavataan motellissa.
Ryan? Ole varovainen. - Joo.
Pärjääkö hän varmasti? - Toivotaan.
Graham, löytäisitköhän sinä James Blaken, sen kuskin?
Joo, kysyn tuolta hepulta, missä heillä on tapana juoda.
Yaz, kokoa sinä aikajana huomisen tapahtumista.
Okei. Mitä sinä teet?
Jututan ystäväämme. Käsken pysyä poissa historian tieltä.
Stalkkaan Rosa Sparksia. En oikein tiedä tästä.
Sinun on parasta olla seuraamatta minua.
Haluan auttaa. - Missä?
Tappelu...
Mistä tiedän, ettet ole poliisin tai FBI:n vakooja?
Ne panisivat asialle sellaisen, joka osaisi seurata huomaamatta, -
ja jolla ei olisi brittiaksenttia.
Ja tuskinpa siellä edes tunnettaan mustia kavereita.
Osaatko tarjoilla kahvia?
Harmin paikka, lähetit varusteesi ties minne, -
aseesi asetuksista päätellen 79. vuosisadalle.
Aseesi muuten kuumenee herkästi.
Halpa ja ilkeä. Nyt ollaan tasoissa.
Näin ensi alkuun kerro minulle Myrskyportista.
Jaa mistä? - Surkea valehtelija.
Ranteessasi on Myrskyportin tunnistin.
Se on universumin tämän puolen varmin vankila, -
ei toki tässä aikavyöhykkeessä, -
mutta sinullahan onkin pyörremanipulaattori.
Siinä vankilassa voi saada vaihtokaupoissa ihan mitä tahansa.
Karkasitko vai pääsitkö pois? - Istuin kakkuni, kuntouduin.
Miksi jouduit sinne? - Jos kerron, se värittää kuvaasi minusta.
Olin nuori. Kukaan ei loukkaantunut.
Mitä nyt jokunen kuoli, tuhatkunta korkeintaan.
Kaksi tuhatta.
Myrskyportissa aivoihisi asetettiin neuraalirajoitin, -
ennen kuin sinut laskettiin vapaaksi.
Miten voit tietää sen? Kuka oikein olet?
Mainio lukija tämä. Havaitsin sen, kun tapasimme ensi kerran.
Mietimme, miksi et tapa Rosaa, vaikka haudot jotain häntä vastaan.
Vastaus kuuluu: sinä et pysty.
Neuraalirajoitin estää tappamasta tai haavoittamasta mitään elävää.
Et pysty siihen, vaikka kuinka mieli tekisi.
Et sittenkään, -
vaikka panen päreiksi pyörremanipulaattorisi.
Sieltä se pyrkii esiin aivojesi uumenista.
Et voi satuttaa minua, vaikka kova hinku onkin.
Ole kiltisti, sillä vain minä saan nyt sinut pois tästä ajasta.
Kastroitu kriminaali vapaalla jalalla.
Miksi sinä tänne tulit?
Saa minullakin olla harrastus. - Ja sekö on Rosa Parks?
Täällä kaikki lähti menemään pieleen.
Ja luulet voivasi korjata asiat.
Myrskyportissa oli aikaa ajatella.
Tajusin, että maailma muuttuu pienillä teoilla.
Mikä nimesi on? - Krasko.
En tykkää. Kuulehan, Krasko, annan yhden varoituksen.
Painu muualle. Mene johonkin rannalle lueskelemaan.
Olet rikollinen, joka on menettänyt aseensa.
Luuletko, että sillä on merkitystä?
Historia muuttuu, kun pikku asiat eivät menekään kuten piti.
Tarkoitat huomista. Ei onnistu, kun minä olen täällä.
Se nähdään sitten.
Tässä on Ryan Sinclair. Hän on Englannista.
Ajattelin, että voisimme ottaa hänet nuorisovaltuustoon.
Hän saa kuunnella täällä ja tarjoilla kahvia.
Tässä on mieheni Parks.
Hän on Fred Gray.
Ja tässä on tohtori King Dexter Avenuen baptistikirkosta.
Mitä? Martin Luther King? - Pitää paikkansa.
Voi pojat. Mummi ihailee sinua. - Mummi?
Niin, isoäiti.
Mummelit ovat hulluna saarnoihisi, Martin.
Alabamassa riittää harmaahapsista vaimoväkeä.
Käykö hän Dexter Avenuen kirkossa?
Ei, hän kuoli jokin aika sitten.
Otan osaa, poikaseni.
Kiitos. Kiitos, Martin Luther King.
Hän olisi nyt haltioissaan.
Ryan? - Anteeksi, tohtori King. Niin, Rosa Parks?
Saisimmeko nyt sitä kahvia?
Olet siis bussikuski Englannissa?
On etuoikeus kuljettaa ihmisiä, kuulua yhteisöön.
Teillä ei pidetä värillisiä erossa valkoisesta väestä.
Ei, meillä ei tehdä sellaista.
Hyväksytkö sinä sen, Jim? - Niin asiat vain ovat.
Ei se siitä ruikuttamalla muuksi muutu.
Huomenna taas työpäivä, vai? - Ei, lähden kalaan Mill Creekille.
Et voi. Huomennahan on joulukuun ensimmäinen.
Mitä? - Eikös torstain kuulu olla työpäivä?
Vuorot vaihtuivat. Joku heppu varikolta toi hyvät uutiset.
Saitko mitä halusit täältä?
En tiennyt mitä halusin.
Mutta joo, oli uskomatonta tavata teidät kaikki.
Asiat menevät kyllä parempaan suuntaan.
Toivotaan.
Se on odottamisen arvoista.
Kiitos. Minun ja mummin puolesta.
En ole tehnyt mitään.
Hyvää yötä.
Sain sentään riisuttua Kraskon aseista.
James Blakella on huomenna vapaapäivä. - Ei voi olla!
Sitä minäkin sanoin, mutta kuuroille korville meni.
Sillä sinun kaverillasi on näppinsä pelissä.
Hän vaihtoi Blaken tilalle Elias Griffien Junior -nimisen kuskin.
Pieniä tekoja, se on Kraskon peli.
Hän on fiksu, myönnetään.
Hän ei aio tappaa eikä tuhota historiaa.
Hän tökkää sitä sen verran, että jokin jää tapahtumatta.
Sen verran kapuloita rattaisiin, että kaikki menee raiteiltaan.
Vaan mepä pidämmekin kaiken ennallaan.
Millä keinolla?
Nyt tiedämme, mikä tehtävämme on.
Pidämme historian ojennuksessa.
Varjelemme historiaa niiltä, jotka yrittävät peukaloida sitä
Huomenna huolehdimme siitä, että Rosa Parks nousee bussiin, -
jota ajaa James Blake.
Bussi on täysi, ja Rosa istuu, kunnes hänet komennetaan ylös.
Ryan, älä koske siihen. - Miten tämä toimii?
Ladataan tästä, tästä säädetään aikamääränpää.
Yksinkertainen ja vaarallinen. Pysytään asiassa.
Miten pidämme historian järjestyksessä, -
jos James Blake lähtee kalaan ja toinen kuski ajaa vuoron?
Sain idean! - Sain idean!
Samanko?
Arpajaisvoitto! - Estetään kalareissu.
Elias Griffin Junior? - Niin?
Onnittelut! Olette voittanut vuosisadan arvonnan!
En muista mitään arvontaa.
Olette voittanut matkan Las Vegasiin, -
eturivin paikat Frank Sinatran konserttiin -
ja tapaamisen Frankin kanssa.
Emäntä tykkää Sinatrasta. - Kukapa olisi arvannut?
On vain yksi ehto. Teidän on lähdettävä heti. - Saman tien.
En voi, työt alkavat parin tunnin päästä.
Sekin on hoidettu. Tilallenne on saatu sijainen.
Taksi hakee teidät puolen tunnin päästä lentokentälle.
Puolen tunnin! - Paitsi jos ette halua.
Olemme kyllä valmiit!
Onneksi Elvis lainasi kännykkää Frankille, -
vaikka olinkin kieltänyt.
Nyt pysytellään Rosassa kiinni.
Terve, Jim!
Miten hurisee? Etsiskeltiin sinua kaikkialta.
Miksi? - Ajateltiin liittyä seuraan. Ylistit niin tätä paikkaa.
Tässä on pojanpoikani Ryan. - Mitä helvettiä?
Terve, Jimmy Blake, mitä äijä?
Et saa tulla tänne. - Montako on noussut? Saako kokeilla?
Näpit irti vehkeistäni! Et kuulu tänne! Ei tuo ole sukulaisesi.
Jäämmekin tänne loppupäiväksi.
Niin, ihan sama jäädä, kun on se bussimielenosoituskin.
Pahat paikat tulossa. - Mitä sanoit, poitsu?
Kuultiin, että ryhmä mustia matkustajia -
suunnittelee istumalakkoa kaikille bussilinjoille.
Eivät minun bussissani. Ylös tuolista. Ylös!
Rauhoituhan.
Pitäkää koko hemmetin puro.
Helppo tapaus. - Pum.
Älä tee tuota.
Rouva Parks, hätätapaus, voitteko auttaa?
Pahasti on revennyt.
Niin, eivätkä britit inhoa mitään niin paljon kuin vaatehätätilannetta.
Pitäisi mennä tässä puvussa illalla ulos, eikä se saa olla rikki.
Voisitteko tehdä sille jotain? Maksamme ylimääräistä.
Seuraavat noudetaan vasta huomenna.
Eiköhän tuo onnistu. Hakekaa se vähän ennen sulkemisaikaa.
Minä odotan täällä. Pidän seuraa.
En tarvitse seuraa. - Takkini tarvitsee.
Tämä on hyvin arvokas. En yleensä päästä tätä silmistäni.
Kiitos, tällä on suuri merkitys.
Parasta sitten käydä töihin.
Älä päästä häntä silmistäsi. Menen Grahamin ja Ryanin luo.
Rosan pitää lähteä viimeistään kello 17:40, jotta hän ehtii bussiin.
Tämänkö takia keskeytin kalareissun?
Renkaat puhki, tuulilasi rikki. Kuka tämän teki? - Kakarat.
Ei tällä voi ajaa. - Ei, mene kotiin, vuoro jää väliin.
Se protestista. Tämä kärry ei liiku mihinkään.
Krasko on koko ajan askelen edellä. Hän rikkoi auton varmaan itse.
James Blake on saatava kuskaamaan Rosan bussia illalla.
Krasko ei luovuta helpolla. - Ei mekään.
Ryan, käy läpi reitin joka pysäkki.
Sano matkustajille, että bussi tulee. Heidän on odotettava. - Okei.
Älä päästä ihmisiä kävelemään.
Bussin on oltava niin täysi, että Rosan odotetaan siirtyvän.
Tämä selvä. - Lykkyä.
Graham, ajatteletko samaa kuin minä?
Käynnistettiin bussi piuhoilla ja vietiin varikolta.
Toivottavasti poliisi ei saa vihiä.
Mitä helvettiä?
Tällä voit ajaa vuorosi. - Jim kuoma!
Sinä taas? - Ehdin joka paikkaan. Nouse hoppaan ja tee työsi.
Olet 18 minuuttia myöhässä. - Mistä tiedät?
Mikä se protestijuttu oli? Kukaan ei tiedä siitä.
Me britit emme pahemmin selittele tekemisiämme.
Nyt ei ehdi rupatella, mene rattiin. Moni odottaa tätä bussia.
Kuski James Blake ratin takana, hoidettu.
"Linja-autovuorot peruutettu." Ehei, Krasko.
Halusitko aina ompelijaksi?
Haaveammatti oli opettaja, -
mutta äiti ja isoäiti sairastuivat, -
joten koulut jäivät.
Ikävä kuulla. - Opiskelin itse. Se vain vei yllättävän kauan.
Mutta sinä jatkoit. - Aina. Koulutuksella me pärjätään.
Etkö väsähdä kaikkeen taistelemiseen?
Mikä sinua ajaa eteenpäin?
Lupaus huomisesta.
Kun tänään asiat eivät suju, on aina huominen.
Oletko naimisissa? Teetkö töitä?
Olen naimaton ja poliisi.
Sinäkö poliisi? - Aloitin juuri.
Minulla on tavoitteita. - Millaisia?
Haluan johtaa. - Siitä vain sitten.
Eikö pitäisi jo lopettaa? - Kun työ tehdään, se tehdään kunnolla.
Eikö sinun pitäisi ehtiä bussiin? - Aina voi kävellä.
Täällä on paljon tyhjempää kuin eilisiltana.
Paha juttu, bussin pitää olla täynnä.
Toimi, Ryan.
Anteeksi, vanhukset! Bussit kulkevat.
Me kävelemme. - Bussi tulee, lupaan sen. Odottakaa bussia.
Älä sinä meitä määräile, poika.
Hitto tätä paikkaa.
Valkoisia matkustajia on liian vähän.
Valmista tuli.
Tosi hieno, mennään. Saatan sinut ulos, maksan matkalla.
Nätti poika tukkii tien. Hoidan homman.
Hei, auto pois tieltä, jotta bussi pääsee kulkemaan.
Mene sinä pois minun tieltäni.
Luovuta jo, et voi voittaa tänään.
Olen jo voittanut. Tiedän mitä tapahtuu.
Vaikka bussi pääsisikin tästä, siitä uupuu ainakin kolme matkustajaa.
Parkia ei komenneta nousemaan. Hän ei protestoi.
Eivätkä sinunlaisesi nouse itseään ylemmäksi. - Minunlaiseni?
Niin. Pysykää siellä mihin kuuluttekin.
Kaveri, elät menneisyydessä.
Ja siellä sinä saat pysyäkin.
Oho, se toimi.
Hyvä, Ryan, kiitos, Ryan.
Siirrä auto, avaa tie, etsi bussi, ja Rosa Parks muuttaa maailman.
Menoksi!
Yaz, miten meni? - Rouva Parks korjasi takkisi.
Kiitos, rouva Parks. Kaunista työtä.
Olkaa hyvä vain, rouva.
Älkää sulkeko ovea! Yksi tulossa vielä!
Löysinpäs teidät. Kraskosta on nyt päästy eroon.
Miten? - Lainasin tätä.
Lähetin hänet mahdollisimman kauas menneisyyteen. Sinne meni.
Käytä värillisten ovea.
Laki on laki.
Siirrytään taakse.
Tohtori, Rosa on autossa, Blake ajaa. Kaikki hyvin.
Mitä sinä nyt teet? - Lasken istumapaikkoja.
Olemmeko nyt tehneet tarpeeksi? - En tiedä.
Seuraavallako jäädään?
Empire Theaterilla, niin.
No niin, nyt ulos. Työ on tehty, historia pelastettu.
Tulkaa nyt. - Tohtori?
Älä mene, Graham.
Muuten valkoisille jää tarpeeksi tyhjiä paikkoja, -
eikä Rosaa pyydetä siirtymään.
Meidän on jäätävä. - Me ollaan täällä, osana historiaa.
Minä en halua mukaan tähän.
Pakko. Olen pahoillani. Meidän täytyy jäädä.
Penkit vapaiksi siellä.
Alkakaahan nousta, niin saadaan ne paikat vapaiksi.
Ylös siitä.
En taida nousta.
Nousetko vai et?
En.
Ellet nouse, pidätytän sinut.
Sitten te teette niin.
Maanantaina alkoivat boikotit.
Ihmiset kieltäytyivät käyttämästä busseja vastalauseena pidätykselle.
Vuoden kuluttua, 21. joulukuuta 1956, -
rotuerottelu Montgomeryn busseissa lopetettiin.
Rosan kävi siis hyvin. - Ei, elämä oli yhä vaikeaa.
Hän joutui työttömäksi, samoin hänen miehensä.
Tiukkaa oli, mutta he taistelivat.
Kesäkuussa 1999 -
Rosa sai kongressin mitalin presidentti Clintonilta.
Se on merkittävin kansalaiselle myönnettävä palkinto.
Hänet tunnustettiin "vapauden eläväksi ikoniksi".
Kauanpa kesti, koko elämän. - Niin kesti.
Mutta hän muutti maailman.
Hän muutti universumiakin. Katsokaapa.
Asteroidi 284966, tunnetaan myös nimellä Rosaparks.
Kotona. - Kuka olet ja mistä tunnet tyttäreni?
Jotain tapahtuu tämän kaupungin hämähäkeille.
Suomennos: Tatu Tiihonen Yle